EkBass/fiwiki-20250220-pages-articles huggingface dataset:
Louisianan teknillinen yliopisto

Louisianan teknillinen yliopisto (, lyh. LA Tech) on Yhdysvaltain Louisianassa sijaitseva julkinen yliopisto. Yliopisto on perustettu vuonna 1894, ja se sijaitsee Rustonin kaupungissa. == Lähteet == == Aiheesta muualla == * Yliopiston verkkosivusto Luokka:Louisianan yliopistot ja korkeakoulut
X-Rust

X-Rust ry on Turussa vuonna 1993 perustettu elektronisen musiikin yhdistys, joka on tunnettu vahvasta sitoutumisestaan underground-kulttuuriin. Yhdistys syntyi tarpeesta tarjota vaihtoehtoista musiikkia ja kulttuuria vastapainona kaupalliselle tarjonnalle. X-Rustin toiminta alkoi pienimuotoisesti, mutta vuosien varrella se on kasvanut merkittäväksi osaksi Turun ja Suomen teknomusiikkikenttää. == Lähteet == Luokka:Elektronisen musiikin organisaatiot Luokka:Suomalaiset musiikkialan järjestöt Luokka:Turun musiikki
Sienikastike

Sienikastike on kastikeruoka, johon on käytetty sieniä. Kastikkeeseen sopivat parhaiten tuoreet metsäsienet. Sienikastikkeeseen voidaan laittaa ruokakermaa ja kasvislientä. == Lähteet == Luokka:Ruokalajit
P-aminodifenyyliamiini

p-aminodifenyyliamiini (C12H12N2) eli 4-aminodifenyyliamiini on aromaattisiin amiineihin kuuluva orgaaninen yhdiste. Yhdistettä käytetään lähtöaineena valmistettaessa muun muassa kumikemikaaleja. ==Ominaisuudet, valmistus ja käyttö== Huoneenlämpötilassa p-aminodifenyyliamiini on punaista tai violettia kiteistä ainetta. Yhdiste liukenee hieman veteen. Aine liukenee myös hieman kloroformiin ja paremmin esimerkiksi etanoliin, dietyylieetteriin tai asetoniin. p-aminodifenyyliamiini on emäksistä. p-aminodifenyyliamiinin valmistamiseen on useita tapoja. Aiemmin on käytetty muun muassa nitrosulfonihappojohdannaisten pelkistystä ja hydrolyysiä, mutta nykyisin käytetyimmät menetelmät ovat joko p-nitrodifenyyliamiinin tai p-nitrosodifenyyliamiinin pelkistys vedyttämällä. p-aminodifenyyliamiinia käytetään väriaineiden, lääkeaineiden, valokuvauskemikaalien sekä kumien hapettumisestoaineiden ja otsoninkestoa parantavien aineiden valmistamiseen. ==Lähteet== Luokka:Amiinit Luokka:Aromaattiset yhdisteet
Soit Se Silti

Soit Se Silti on vuonna 2016 perustettu suomalainen riippumaton levy-yhtiö. Perustajat ovat porilaislähtöiset Tomi Nordlund ja Esa Tontti ja he vastaavat yhtiön musiikkituotannosta. Yhtiön toimisto sijaitsee Tampereella. Yhtiö julkaisee musiikkia LP-, CD- sekä digitaalisessa muodossa. Sen artistikattaukseen kuuluu monipuolisesti eri tyylilajien edustajia. Soit Se Silti on julkaissut musiikkia useilta kotimaisilta artisteilta mukaan lukien Antti Autio, Topi Saha, Ylva Haru, Ursus Factory, Penniless, Teini-Pää, Rohkeat Kuvat, Iron Country Sisters, Aavikko, Radio Supernova, Mama Longhorn sekä Joni Ekman. Yhtiö järjestää myös omia tapahtumia, kuten Soit Se Silti Folk Festival, joka pidettiin tammikuussa 2025 Helsingissä ja Tampereella. == Lähteet == Luokka:Suomalaiset levy-yhtiöt
Kaikkien pyhien kirkko (Woolley)

Kaikkien pyhien kirkko () on vuonna 1761 valmistunut kirkkorakennus, joka sijaitsee Woolleyn kylässä Charlcombessa Somersetissa. Kirkon paikalla on keskiajalla ollut toinen rakennus. Kirkko sai Grade I -luokan suojelustatuksen vuonna 1956. == Lähteet == Luokka:Grade I -luokan rakennukset Bath and North East Somersetin piirissä Luokka:Grade I -luokan kirkot Somersetissa
Kalevan kisat 2027

Kalevan kisat 2027 järjestetään Porissa. Kisojen järjestelyistä vastaavat yhdessä Porin Yleisurheilu, Noormakun Nopsa ja Nakkilan Vire. Aiemmin kisat on järjestetty Porissa vuosina 2015 ja 2005. ==Hakuvaihe== Oulu ja Lappeenranta hakivat kisojen isännyyttä Porin lisäksi. Pori voitti kuitenkin kisapaikkaäänestyksen. Asiasta päätti Suomen Urheiluliiton (SUL) liittovaltuusto. ==Lähteet== Luokka:Kalevan kisat Luokka:Porin urheilutapahtumat Luokka:Vuoden 2027 urheilu
Commercial Lunar Payload Services

Commercial Lunar Payload Services (CLPS) on Nasan ohjelma, jossa Nasa kilpailuttaa yrityksiä toimittamaan rahtia Kuuhun. Ohjelman ensimmäinen onnistunut lento oli IM-1 vuonna 2024. Lennoissa Nasa toimii tilaajana ja hyötykuorman päävastaavana, mutta toimittaja vastaa aluksesta ja sen ohjaamisesta. Maan leo-lennoille Nasalla on vastaavan tyyppiset ohjelmat. Commercial Resupply Services rahdille ja Commercial Crew Program ja miehistölle. CLPS kuuluu Artemis-ohjelmaan. == Sovitut lennot == Tunnus Nimi Laukaisu Toimittaja Laskeutuja Kantoraketti Kohde Kuussa Huomioita Tulos CLPS-1 Peregrine Mission One 8. tammikuuta 2024 Astrobotic Technology Peregrine Vulcan Centaur VC2S Gruithuisen Mukana 5 CLPS hyötykuormaa. Ajoainetankin vuoto esti laskeutumisyrityksen. Epäonnistui. CLPS-2 IM-1 15. helmikuuta 2024 Intuitive Machines Nova-C Odysseus Falcon 9 Block 5 Lähelle Malapert-A:ta Mukana 6 CLPS hyötykuormaa. Ensimmäinen laskeutuminen. Kallistui laskeuduttuaan merkittävästi, mikä lyhensi tehtävän kestoa. Onnistui osin. TO 19D Blue Ghost Mission 1 15. tammikuuta 2025 Firefly Aerospace Blue Ghost Falcon 9 Block 5 Mare Crisium Mukana 10 CLPS hyötukuormaa. Matkalla. CLPS-3 IM-2 Helmikuu 2025 Intuitive Machines Nova-C Athena Falcon 9 Block 5 Kuun etelänapa Suunnitteilla. TO 20A Griffin Mission 1 Syyskuu 2025 Astrobotic Technology Griffin Falcon Heavy Nobile Suunnitteilla. CP-11 IM-3 Lokakuu 2025 Intuitive Machines Nova-C Falcon 9 Block 5 Reiner Gamma Suunnitteilla. CLPS-12 ispace Mission 3 2026 Draper Laboratory / ispace APEX 1.0 tba Schrödinger Suunnitteilla. CS-3 Blue Ghost Mission 2 2026 Firefly Aerospace Blue Ghost tba Kuun etäpuoli Suunnitteilla. CP-22 IM-4 Q4 2025 / Q1 2026 Intuitive Machines Nova-C tba Kuun etelänapa Suunnitteilla. CP-21 Blue Ghost Mission 3 2028 Firefly Aerospace Blue Ghost Gruithuisen Suunnitteilla. == Lähteet == == Aiheesta muualla == * Commercial Lunar Payload Services - Nasa Luokka:Commercial Lunar Payload Services
Cooper DeJean

Cooper DeJean (s. 9. helmikuuta 2003 Sioux Falls, Etelä-Dakota, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja ja hän on pelannut myös potkujen palauttajana. DeJean edustaa NFL-joukkue Philadelphia Eaglesia. Ennen NFL-uraansa hän pelasi Iowan yliopiston joukkueessa. Eagles varasi hänet toisella kierroksella 40. varausvuorolla vuoden 2024 NFL:n varaustilaisuudessa. https://www.pro- football-reference.com/players/D/DeJeCo00.htm Toukokuussa 2024 DeJean teki Eaglesin kanssa tulokassopimuksen. https://sports.yahoo.com/eagles-sign-db- cooper-dejean-181716487.html DeJean kuului kaudella 2024 Eaglesin joukkueeseen joka voitti Super Bowl LIX:n. DeJean on pelannut 16 NFL:n runkosarjan ottelua. Näissä otteluissa hänellä on yhteensä 51 taklausta, kuusi puolustettua heittoa, yksi aiheutettu rähmäys, kolme rähmäyksen palautusta, 0,5 pelinrakentajan säkitystä, yksi isku pelinrakentajaan ja 211 potkujen palautuksilla edettyä jaardia. DeJean on pelannut neljä NFL:n pudotuspelien ottelua. Näissä otteluissa hänellä on yhteensä 18 taklausta, neljä puolustettua heittoa, yksi syötönkatko, 38 syötönkatkon palautuksella edettyä jaardia, yksi syötönkatkon palautuksella tehty touchdown, yksi rähmäyksen palautus ja 53 potkujen palautuksilla edettyä jaardia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2003 syntyneet Luokka:Elävät henkilöt
Zafarobodin piiri

Zafarobodin piiri () on hallintopiiri Suğdin maakunnassa Tadžikistanissa. Sen keskus on Zafarobodin taajama. Piirin pinta-ala on 441 neliökilometriä. Vuoden 2020 väestönlaskennan mukaan siellä oli 75 444 asukasta. Zafarobodin piiri rajoittuu idässä Masttšohin ja Spitamenin piireihin ja kaakossa Istaravšanin kaupunkialueeseen sekä muissa ilmansuunnissa Uzbekistaniin. Se sijaitsee Turkestanvuorten pohjoispuolella Fergananlaakson länsipäädyssä sekä Nälkäaron kaakkoisosassa. Alue on pinnanmuodostukseltaan etupäässä tasankoa. Seudun ilmasto on mantereinen. Tammikuun keskilämpötila on –1:stä –2:een ja heinäkuun 28–29 astetta. Vuotuinen sademäärä on 250–300 millimetriä. Tadžikistaniin vuonna 1959 liitetty alue on raivattu viljelysmaaksi 1960–1980-luvuilla. Sen asukkaat ovat kotoisin etupäässä Ainīn ja Vuoristo-Mattšohin piirien vuoristoalueilta. Vuonna 1965 perustettuun piiriin kuuluvat Mehnatobodin, Suğdijonin ja Zafarobodin kaupunkikunnat sekä Džomīn ja Ravšanin maalaiskunnat. Kaupunkiväestön osuus on 54 prosenttia. Asukkaista noin 70 prosenttia on tadžikkeja ja lähes 25 prosenttia uzbekkeja. Zafarobodista on maantieyhteydet maakunnan pääkaupunkiin Xudžandiin ja Istaravšaniin. Xudžandiin on matkaa 106 ja Xovosin rautatieasemalle Uzbekistaniin viisi kilometriä. Seudun pääelinkeino on etupäässä keinokasteluun perustuva maatalous, joka on erikoistunut viljan, puuvillan, vihannesten, hedelmien ja viinirypäleiden viljelyyn sekä karjanhoitoon. Piirissä on puuvilla-, elintarvike- ja rakennustarviketeollisuutta. ==Lähteet== Luokka:Tadžikistanin piirit
Nelsonin yliopisto

Nelsonin yliopisto (, aik. Southwestern Assemblies of God University, lyh. SAGU) on Yhdysvaltain Texasissa sijaitseva yksityinen yliopisto. Yliopisto on perustettu vuonna 1927, ja se sijaitsee Waxahachien kaupungissa. Yliopisto on taustaltaan helluntailainen, ja se toimii Assemblies of God-kirkkokunnan työyhteydessä. == Lähteet == == Aiheesta muualla == * Yliopiston verkkosivusto Luokka:Texasin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Helluntaiherätys Yhdysvalloissa
Blue Mountainin kristillinen yliopisto

Blue Mountainin kristillinen yliopisto (, lyh. BMCU) on Yhdysvaltain Mississippiissä sijaitseva yksityinen yliopisto. Yliopisto on perustettu vuonna 1873, ja se sijaitsee Waxahachien kaupungissa. Yliopisto on taustaltaan baptistinen, ja se toimii eteläisen baptistikonvention työyhteydessä. == Lähteet == == Aiheesta muualla == * Yliopiston verkkosivusto Luokka:Mississippin yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Ecclesia College

Ecclesia College (lyh. EC) on Yhdysvaltain Arkansasissa sijaitseva yksityinen korkeakoulu. Ecclesia College on perustettu vuonna 1975, ja se sijaitsee Springdalen kaupungissa. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä. == Lähteet == == Aiheesta muualla == * Yliopiston verkkosivusto Luokka:Arkansas’n yliopistot ja korkeakoulut Luokka:Yhdysvaltalaiset kristilliset oppilaitokset
Pohjois-Greenvillen yliopisto

Pohjois-Greenvillen yliopisto (, lyh. NGU) on Yhdysvaltain Etelä-Carolinassa sijaitseva yksityinen yliopisto. Yliopisto on perustettu vuonna 1892, ja se sijaitsee Tigervillen kaupungissa. Yliopisto on taustaltaan baptistinen, ja se toimii eteläisen baptistikonvention työyhteydessä. == Lähteet == == Aiheesta muualla == * Yliopiston verkkosivusto Luokka:Etelä-Carolinan yliopistot ja korkeakoulut Luokka:Yhdysvaltalaiset kristilliset oppilaitokset Luokka:Baptismi Yhdysvalloissa
Myrskyluodon Maija (hahmo)

Maija tai Myrskyluodon Maija (ruots. Stormskärs Maja) on Anni Blomqvistin luoma fiktiivinen henkilöhahmo, joka esiintyy kirjailijan Myrskyluoto- kirjasarjassa sekä sen pohjalta tehdyssä televisiosarjassa ja elokuvassa. Maijan hahmo perustuu kirjailijan isoisän sisaren Maria (Maija) Lovisa Mickelsdotterin (1824–1903) elämään. Maija on yksi suomalaisen kirjallisuuden tunnetuimpia henkilöhahmoja. == Tausta == Maijan esikuva eli syrjäisellä Väderskärin luodolla Ahvenanmaalla. Blomqvist pyrki kuvaamaan isoisänsä sisaren elämäntarinan mahdollisimman tarkasti Myrskyluoto-sarjassa. Maijan hahmossa näkyy myös kirjailijan omakuva, sillä Blomqvist jakoi henkilöhahmonsa elämänkatsomuksen ja uskonnollisen ajattelun. == Henkilöhahmon tarina == Tarina alkaa vuodesta 1842, jolloin Maija on 18-vuotias nuori nainen Simskälassa. Vanhempiensa päätöksestä hänet naitetaan kalastaja Jannelle, vaikka Maija on salaisesti ihastunut Magnukseen, joka myöhemmin kuolee tapaturmaisesti. Avioliiton myötä pariskunta muuttaa ahvenanmaan ulkosaariston Myrskyluodolle, missä he rakentavat yhteisen elämänsä. Maijan elämä Myrskyluodolla on täynnä vastoinkäymisiä ja selviytymistä. Hän synnyttää kuusi lasta: Marian, Augustin, Mikaelin, Sigfridin, Hindrikin ja Johannan. Perhettä koettelevat monet tragediat: Mikael hukkuu lapsena, perheen talo palaa, ja Janne hukkuu jäihin Augustin ollessa mukana. Jannen kuoleman jälkeen Maija synnyttää kuopuksensa Johannan. Myöhemmin myös August kuolee, minkä jälkeen Maija muuttaa esikoisensa Marian luo Fögeliin elämään leskenä. == Henkilöhahmon merkitys == Myrskyluodon Maija edustaa suomalaisessa kirjallisuudessa vahvaa naiskuvaa. Hahmo kuvastaa 1800-luvun saaristolaisten elämää ja erityisesti naisten roolia yhteisössä. Maijan kautta käsitellään teemoja kuten selviytymistä, järjestettyä avioliittoa, perheen merkitystä ja luonnon armoilla elämistä. == Lähteet == Luokka:Suomenruotsalainen kirjallisuus Luokka:Kirjallisuuden henkilöhahmot
Xovos

Xovos on taajama ja Xovosin piirin hallinnollinen keskus Syrdarjan alueella Uzbekistanissa. Se sijaitsee Nälkäaron eteläosassa 30 kilometriä alueen pääkaupungista Gulistonista etelään. Taajamassa oli 27 300 asukasta vuonna 2004. Paikkakunta on saanut alkunsa vuonna 1899 rakennetusta Ursatjevskajan rautatieasemasta. Se on tärkeä liikennekeskus, jossa rauta- ja maantiet haarautuvat Taškentiin, Samarkandiin ja Fergananlaaksoon. Taajamassa on muun muassa elintarvike- ja rakennustarviketeollisuutta. Ympäröivällä maaseudulla viljellään puuvillaa, viljaa, vihanneksia ja meloneja sekä harjoitetaan karjanhoitoa. ==Lähteet== Luokka:Syrdarjan alue
Energia Latviassa

thumb|Pļaviņasin vesivoimala. Vesivoimalla tuotetaan kaksi kolmasosaa Latvian sähköstä. Energia Latviassa kuvaa Latvian energian tuotantoa, kulutusta ja siirtoa. == Energian kulutus == Energiankulutus asukasta kohti vuonna 2022 oli 64,2 miljoonaa BTU:ta, maailmassa 76:nneksi suurinta. Vuonna 2022 loppukäyttäjistä suurimmat ryhmät olivat kotitalouksien energiankäyttö (28%) ja liikenne (26%). Teollisuuden osuus oli 23%. Vuonna 2024 ensirekisteröidyistä henkilöautoista yleisimmin käyttövoimana oli bensiinimoottori (33,7%) ja diesel (17%). Täyssähköautoja ostettiin 7,3% uusista autoista, lataushybrideitä vielä vähemmän. == Energian tuotanto == Latvian energiankulutus vuonna 2023 jakaantui eri lähteiden kesken seuraavasti: * biopolttoaineet ja jätteenpoltto: 43 % * öljy: 33 % * maakaasu: 16 % * vesivoima: 7 % * kivihiili: 0,3 % Latvian sähköntuotanto jakautui vuonna 2022 eri lähteiden kesken seuraavasti: * vesivoima: 67,5 % * fossiiliset polttoaineet: 27,5 % kokonaiskapasiteetista * tuulivoima: 4,8 % * aurinkoenergia: 0,2 % == Sähkönsiirto == Pitkään valmisteltu irtautuminen Venäjän sähköverkosta tapoahtui vihdoin helmikuussa 2025. == Lähteet == Luokka:Energia Euroopassa Luokka:Energia maittain Energia
Helsing (yrityskonserni)

Helsing tai Helsing GmbH on saksalainen teknologiakonserni, joka on erikoistunut sotilaallisen tekoälyn ohjelmistoihin ja niitä hyödyntäviin laitteistoratkaisuihin. Vuonna 2021 perustetun kasvuyrityksen kotipaikka on München. Yrityskonserni on kerännyt kasvaessaan ensin 102,5 miljoonan (A-rahoituskierros), sitten 209 miljoonan (B-kierros) ja 405 miljoonan euron (C-kierros 7/2024) rahoituksen. Yrityksen, sen osaamisen ja tuotetarjonnan lisääntyessä yhtiön laskennallinen arvo on noussut, C-rahoituskierroksen perusteella jo neljän miljardiin dollarin suuruusluokkaan. Laajentumisen myötä toimipisteitä on perustettu ainakin Berliiniin, Pariisiin, Lontooseen ja Viroon. Vuodesta 2022 lähtien yritys on toiminut myös Ukrainassa. Yhtiön tuotteisiin kuuluu muun muassa tilannekuvan hahmottamiseen liittyvä ohjelmisto, tekoälyllä varustettu hyökkäyslennokki, elektronisen sodankäynnin tekoälyohjelmisto ja hävittäjälentäjille tarkoitettu tekoälyohjelmisto. Yhtiö on tehnyt yhteistyötä esimerkiksi Saabin (Saab Aeronauticsin) kanssa Saksan ilmavoimille toimitettavan Eurofighter-hävittäjän lentäjiä tukevan ohjelmiston parissa ja tekoälyratkaisuissa tulevaan eurooppalaiseen hävittäjäjärjestelmään, joka tässä vaiheessa kulkee nimellä Future Combat Air System. Marraskuussa 2024 uutisoitiin konsernin toimittavan 4 000 tekoälyllä ja yli 100 kilometrin kantamalla varustettua, elektroniselle GPS-häirinnälle immuunia HX-1 -hyökkäyslennokkia Ukrainaan. Joulukuussa yhtiö kertoi investoivansa Britanniaan 350 miljoonaa puntaa, muun muassa HX-2 -hyökkäyslennokkia ja vastaavia laitteita valmistava tehtaan rakentamiseksi. Konserni viesti valmiudestaan rakentaa tehtaillaan kymmeniä tuhansia tällaisia laiteita vuodessa. Helmikuussa 2025 uutisoitiin konsernin kasvaneen maailman suurimpien hyökkäyslennokkien (hyökkäysdroonien) valmistajien joukkoon. Etelä- Saksaan rakennetulla, Helsingin 'resilienssitehdas ykköseksi' (RS-1) kutsutulla tuotantolaitoksella valmistetaan alkuvaiheessa 1 000 räjähdelennokkia kuukaudessa. Samalla viestittiin Helsing-konsernin valmistavan 6 000 uutta HX-2 -hyökkäyslennokkia Ukrainaan, yhteistyössä Ukrainan teollisuuden kanssa. Esimerkiksi Saksan 17. helmikuuta 2025 julkaisema aseapupaketti Ukrainan tukemiseksi sisälsi muun muassa Helsing HX-1 -räjähdelennokkeja. Ukraina puolustautuu YK:n peruskirjan artiklan 51 mukaisesti maahan laittomasti hyökkäävää Venäjää vastaan. == Lähteet == == Aiheesta muualla == * Yhtiön kotisvut (helsing.ai) Luokka:Tekoäly-yhtiöt Luokka:Saksalaiset aseteollisuusyritykset
Energia Liettuassa

Energia Liettuassa kuvaa Liettuan energian tuotantoa, kulutusta ja siirtoa. == Energian kulutus == Energiankulutus asukasta kohti vuonna 2022 oli 85,2 miljoonaa BTU:ta, maailmassa 63:nneksi suurinta. Vuonna 2022 loppukäyttäjistä suurimmat ryhmät olivat liikenne (35%) ja kotitalouksien energiankäyttö (25%). Teollisuuden osuus oli 16%. Vuonna 2024 ensirekisteröidyistä henkilöautoista yleisimmin käyttövoimana oli ei-ladattava hybridi, joiden osuus, 46%, oli Euroopan suurin. Seuraavaksi suosituimmat olivat bensiinimoottori (26%) ja diesel (14%). Täyssähköautoja ostettiin 5,9% uusista autoista, lataushybrideitä 5,6%.. == Energian tuotanto == Liettuan energiankulutus vuonna 2023 jakaantui eri lähteiden kesken seuraavasti: * öljy: 46 % * biopolttoaineet ja jätteenpoltto: 27 % * maakaasu: 21 % * kivihiili: 1,9 % * vesivoima: 0,6 % Liettuan sähköntuotanto jakautui vuonna 2022 eri lähteiden kesken seuraavasti: * tuulivoima: 42,8 % kokonaiskapasiteetista * fossiiliset polttoaineet: 28 % * vesivoima: 6,6 % * aurinkoenergia: 4,7 % Liettuassa on kaksi suljettua ydinreaktoria Ignalinan ydinvoimalassa. == Sähkönsiirto == Sen jälkeen kun kaksi Ignalinan reaktoria suljettiin vuosina 2004 ja 2009, Liettua siirtyi sähkön viejästä tuojaksi. Vuonna 2020 noin 70 % maan sähköntarpeesta katettiin tuonnilla. Pitkään valmisteltu irtautuminen Venäjän sähköverkosta tapahtui vihdoin helmikuussa 2025. Yhteydet EU:n alueelle on rakennettu 2010-luvulla: Viroon ja Suomeen Estlink (650 MWe, otettu käyttöön 2014), Puolaan LitPol Link (500 MWe, otettu käyttöön 2015) ja Ruotsiin NordBalt (700 MWe, otettu käyttöön 2016). Kansalliset sähkönsiirron suurjänniteverkot omistava ja niitä operoiva kantaverkkoyhtiö on nimeltään Litgrid.https://www.litgrid.eu/ == Lähteet == Luokka:Energia Euroopassa Luokka:Energia maittain *
Jyri Lommi

Jyri Lommi on kardiologian ylilääkäri, lääketieteen tohtori ja Helsingin yliopiston kardiologian osaston professori.Professorin arvonimi Jyri Lommille, HUS, 14.6.2022. (https://www.hus.fi/ajankohtaista/professorin-arvonimi-jyri- lommille) == Ura == Lommi valmistui sisätautien erikoislääkäriksi 1994 ja kardiologian erikoislääkäriksi 1998. Lommi väitteli lääketieteen tohtoriksi vuonna 1998. Kardiologian dosentin arvon Lommi sai 2007, ja hänet on toiminut kardiologian osaston professorina 10.6.2022 lähtien.Jyri Lommi, HUS, 7.1.2025. (https://www.hus.fi/henkilo/jyri-lommi) Lommilla on yhteensä 2 208 sitaattia (11.2.2025); hän osallistunut 62:en tieteellisen artikkelin tekemiseen. Siteeratuin julkaisu, johon Lommi on osallistunut, on vuoden 2012 artikkeli Diagnosis, Treatment, and Outcome of Giant-Cell Myocarditis in the Era of Combined Immunosuppression, jolla on 249 sitaattia (11.2.2025).Jyri Lommi. ResearchGate. 11.2.2025. (https://www.researchgate.net/scientific- contributions/Jyri-Lommi-38177922) == Lähteet == Luokka:Suomalaiset kardiologit Luokka:Suomalaiset professorit Luokka:Helsingin yliopiston professorit Luokka:Syntymävuosi puuttuu Luokka:Elävät henkilöt
Topi Borg

Topi Borg (s. n. 1994) on suomalainen tv-persoona, joka tuli tunnetuksi Ylen Kirjolla-sarjasta vuonna 2023. Borg työskentelee Salessa Tampereella ja toimii julkisena puhujana autismin tietoisuuden lisäämiseksi. Borg valittiin vuonna 2025 vuoden tamperelaiseksi. == Elämä ja ura == Borg sai autismidiagnoosin 6-vuotiaana. Hän valmistui ylioppilaaksi ja opiskeli myöhemmin puutarhuriksi Lepaan puutarhaoppilaitoksessa. Borg nousi julkisuuteen esiintyessään yhtenä päähenkilöistä Ylen Kirjolla-sarjassa, jossa seurataan neljän autismikirjolla olevan nuoren aikuisen elämää. Sarja sai alkunsa hänen siskonsa Sointu Borgin aloitteesta. Ohjelma palkittiin vuoden 2023 parhaana tv-ohjelmana ja parhaana seurantarealitynä. Sarjan menestyksen myötä Borg on toiminut aktiivisesti julkisena puhujana edistäen autismikirjon henkilöiden työllistymistä ja tietoisuutta. Hän kiertää puhumassa yhdessä siskonsa kanssa teemalla "Rohkeampi rekrytointi". Vuonna 2025 Borgilta ilmestyy esikoiskirja "Normaalisuusrodeo", joka on hänen mukaansa "epälineaarinen elämäkerta kautta ajatuskirja". Borg tunnetaan myös intohimoisena elokuvaharrastajana, joka on nähnyt yli 9000 elokuvaa. == Lähteet == Luokka:Suomalaiset kirjailijat Luokka:Vuonna 1994 syntyneet Luokka:Suomalaiset julkisuuden henkilöt
Golomb-koodi

Golomb-koodit ovat koodausmenetelmä, jolla voidaan esittää kokonaislukuja tiiviimmässä muodossa. Menetelmä on nimetty sen keksijän, yhdysvaltalaisen matemaatikon Solomon Golombin mukaan. Golomb-koodauksella voidaan esittää pakattuna sarja kokonaislukuja, joiden arvoalue saattaa olla suuri, mutta jossa nollaa lähempänä olevat arvot ovat merkittävästi yleisempiä kuin siitä kaukana olevat. Golomb-koodit ovat tarkalleen ottaen koodiperhe, jossa jokaisen koodin määrittää kokonaislukuparametri M. Mitä suurempi parametri on, sitä tiiviimmin nollasta kaukaisemmat luvut esitetään nollaa lähempien kustannuksella. Esitettävä luku jaetaan parametrilla M, ja osamäärä sekä jakojäännös esitetään erikseen. Osamäärän esittämiseen käytetään unaarikoodausta, eli niin monta 1-bittiä kuin arvo on ja lopuksi 0-bitti (tai päinvastoin), kun taas jakojäännös esitetään typistetyssä binäärimuodossa, jossa sen koodaamiseen käytetään joko b = \lfloor\log_2(M)\rfloor tai b + 1 bittiä; jälkimmäinen pätee vain, kun M ei ole kahden potenssi ja jakojäännös on vähintään 2^{b+1}-M. Negatiivisia kokonaislukuja voidaan esittää niin, että etumerkkiä vuorotellaan; sen sijaan että esitettäisiin lukuja 0, 1, 2, 3 ja niin edelleen, esitetäänkin lukuja 0, −1, +1, −2, +2 ja niin edelleen. Jos luvut eivät voi olla negatiivisia, ne voidaan esittää sellaisenaan. Esimerkiksi, kun esitetään luku 9 (sellaisenaan) parametrilla M = 4, niin jakojäännöksen esittämiseen tarvitaan aina kaksi bittiä; tällöin tulos on `110 01` (sillä 9 : 4 = 2, jakojäännös 1). Sen sijaan jos parametri olisi M = 5, niin luvut 6 ja 9 esitettäisiin (sellaisenaan) muodoissa `10 01` ja `10 111`. Niin sanotut Rice-koodit (nimetty Robert F. Ricen mukaan) tai Golomb–Rice- koodit ovat Golomb-koodien alajoukko, joissa parametri M on aina kahden potenssi. Tällöin kerto- ja jakolaskut voidaan korvata bittisiirroilla, mikä tekee koodien tulkinnasta nopeampaa binääritietokoneilla; jakojäännös esitetään myös aina samalla määrällä bittejä (\log_2(M)). Exp-Golomb-koodi on Golomb-koodien muunnos, jolla voidaan esittää mikä tahansa ei-negatiivinen kokonaisluku bittisarjana, jonka pituutta ei tarvitse erikseen esittää. Koodissa esitetään haluttua kokonaislukua yhtä suurempi luku mahdollisimman lyhyessä binäärimuodossa, ja sen eteen b - 1 0-bittiä, missä b vastaa luvun esitysmuodon bittien lukumäärää. Näin esitysmuodot kokonaisluvuille nollasta alkaen alkavat seuraavasti: `1` (= 0), `0 10` (= 1), `0 11` (= 2), `00 100` (= 3), `00 101` (= 4). Exp-Golomb-koodeja käytetään mm. H.264-videokoodauksessa. == Lähteet == * * === Viitteet === Luokka:Koodausmenetelmät Luokka:Matemaattinen logiikka
Alpi Vaalaja

Alpi Vaalaja (s. 1991) on suomalainen valosuunnittelija. Hänen valosuunnittelujaan on nähty yli 50:ssä teoksessa tanssi-, sirkus- ja teatteritaiteen saroilla. Vaalajan töitä on esitetty Suomen lisäksi Pohjoismaissa, Baltiassa ja Keski-Euroopassa. Hän on valmistunut teatteritaiteen kandidaatiksi Teatterikorkeakoulusta valosuunnittelun opinto- ohjelmasta. Vaalaja on työskennellyt eri mittakaavojen teoksissa, aina yleisön kodeissa esitettävistä teoksista kaupunginteattereiden suurille näyttämöille. Valosuunnittelun lisäksi Vaalaja on toiminut tilasuunnittelijana esittävissä taiteissa, sekä museoissa. Hän on suunnitellut näyttelyitä Helsingin kaupunginmuseolle, kuten Rikki - kun mieli särkyy (2022) sekä Being Black - poimintoja afrosuomalaisuudesta (2023). Hänen pitkäaikaisimpia kollaboraatioitaan ovat työskentely taideryhmä Recover Laboratoryn, sekä teatteriryhmä Blaue Fraun kanssa. == Lähteet == Luokka:Suomalaiset valosuunnittelijat
Quinyon Mitchell

Quinyon Kesaron Mitchell (s. 18. heinäkuuta 2001 Williston, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Mitchell edustaa NFL-joukkue Philadelphia Eaglesia. Ennen NFL-uraansa hän pelasi Toledon yliopiston joukkueessa. Eagles varasi hänet ensimmäisellä kierroksella 22. varausvuorolla vuoden 2024 NFL:n varaustilaisuudessa. https://www.pro-football- reference.com/players/M/MitcQu00.htm Kesäkuussa 2024 Mitchell teki Eaglesin kanssa nelivuotisen sopimuksen. https://www.nbcsports.com/nfl/profootballtalk/rumor-mill/news/eagles-sign- first-round-pick-quinyon-mitchell Hän oli mukana Eaglesin joukkueessa kaudella 2024 kun Eagles voitti Super Bowl LIX:n. Mitchell on pelannut 16 NFL:n runkosarjan ottelua. Näissä otteluissa hänellä on yhteensä 46 taklausta ja 12 puolustettua heittoa. Mitchell on pelannut neljä NFL:n pudotuspelien ottelua. Näissä otteluissa hänellä on yhteensä 14 taklausta, neljä puolustettua heittoa ja kaksi syötönkatkoa. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Regio I Porta Capena

Regio I Porta Capena oli yksi antiikin Rooman kaupungin neljästätoista alueesta (regio). Se sijaitsi kaupungin kaakkoisosassa. == Maantiede == Porta Capenan alue oli muodoltaan kapea ja pitkänomainen. Se sai alkunsa Palatium- kukkulan itäkulmalta sen ja Colosseumin välistä, ja kulki siitä etelään Serviuksen muurien Porta Capena -portille, josta Via Appia kulki, vain noin 150 metrin levyisenä. Portin jälkeen alue leveni huomattavasti ja suuntautui portista kaakkoon käsittäen Caracallan kylpylöiden ja Via Appian itäpuolen. Alue ulottui Almo (nyk. Almone) -joelle Aurelianuksen muurien toiselle puolelle. Niin kutsuttujen alueluetteloiden mukaan alueen ympärysmitta oli jalkaa eli noin 3,6 kilometriä. On mahdollista, että alueet I, II, IV ja X kohtasivat toisensa yhdessä pisteessä lähellä Meta sudansia. Porta Capenan alueeseen kuului kymmenen vicusta. == Historia == Porta Capenan alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen, joka tuli Porta Capena -portista, jonka ympäristössä alue sijaitsi. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 10 pyhäkköä (aedicula), vuokrakasarmia (insula), 120 patriisitaloa (domus), 86 kylpylää (balneum), 16 viljavarastoa (horreum), 81 (tai 87) lähdekaivoa ja vesivarastoa (lacus) ja 20 leipomoa tai myllyä (pistrinum). Alueen merkittävimpiä rakennuksia ja muita kohteita olivat: * Abascantuksen kylpylä (Balneum Abascantis) * Camenae (Camenarum fons) * Drusuksen riemukaari (Arcus Drusi) * ”Drusuksen riemukaari”, todennäköisesti Trajanuksen riemukaari * Honoksen ja Virtuksen temppeli (Aedes Honoris et Virtutis) * Mamertinuksen kylpylä (Balneum Mamertini) * Marsin temppeli (Aedes Martis in Clivo) * Mutatorium Caesaris * Porta Capena -portti * Scipioiden hauta (Sepulcrum Scipionum) * Severuksen kylpylät (Thermae Severianae) * Torquatuksen kylpylä (Balneum Torquati) * Veruksen riemukaari (Arcus Divi Veri) == Lähteet == Luokka:Augustuksen Rooman alueet
Regio II Caelimontium

Regio II Caelimontium eli Caelimontana oli yksi antiikin Rooman kaupungin neljästätoista alueesta (regio). Se sijaitsi kaupungin itäosassa ja käsitti lähes koko Caelius-kukkulan. == Maantiede == Caelimontiumin alue käsitti nimensä mukaisesti suuren osan Caelius-kukkulasta (Caelius mons) sekä sen kaakkoispuolista aluetta. Aluetta rajasi pohjoisessa suora katu, joka kulki Colosseumilta Serviuksen muurin Porta Caelimontanalle ja Aurelianuksen muurin Porta Asinarialle. Idässä sitä rajasi Aurelianuksen muuri ja etelässä Regio I Porta Capena. Niin kutsuttujen alueluetteloiden mukaan alueen ympärysmitta oli jalkaa eli noin 3,6 kilometriä. Caelimontiumin alueeseen kuului seitsemän vicusta. == Historia == Caelimontiumin alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen Caelius-kukkulan mukaan. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli seitsemän pyhäkköä (aedicula), vuokrakasarmia (insula), 127 patriisitaloa (domus), 85 kylpylää (balneum), 27 viljavarastoa (horreum), 65 lähdekaivoa ja vesivarastoa (lacus) ja 15 leipomoa tai myllyä (pistrinum), sekä viidennen vigiles-kohortin asemapaikka. pienoiskuva|Claudiuksen temppelin raunioita. Alueen merkittävimpiä rakennuksia ja muita kohteita olivat: * Arcus Neroniani -akvedukti * Basilica Hilariana * Caput Africae * Castra peregrina * Claudiuksen temppeli (Templum divi Claudii) * Clivus Scauri -katu * Dolabellan ja Silanuksen kaari (Arcus Dolabellae et Silani) * Domus Philippi * Domus Vectiliana * Ludus Dacicus * Ludus Matutinus * Macellum magnum * Vicus Capitis Africae -katu * Vicus Statae Matris -katu == Lähteet == Luokka:Augustuksen Rooman alueet
Regio III Isis et Serapis

Regio III Isis et Serapis oli yksi antiikin Rooman kaupungin neljästätoista alueesta (regio). Se sijaitsi kaupungin itäosassa ja käsitti Colosseumin laakson sekä Esquilinus-kukkulan eteläosan, joka tunnettiin nimellä Oppius. == Maantiede == Isis et Serapiksen aluetta rajasi etelässä Regio II Caelimontium, idässä Serviuksen muuri ja pohjoisessa kadut, jotka johtivat Forum Romanumin suunnasta Serviuksen muurin Porta Esquilinalle. Alueen itäpuolella sijaitsi Regio V Esquiliae, pohjoispuolella myös Regio V sekä Regio VI Alta semita, ja länsipuolella Regio IV Templum Pacis. Niin kutsuttujen alueluetteloiden mukaan alueen ympärysmitta oli jalkaa eli noin 3,7 kilometriä. Isis et Serapiksen alueeseen kuului 12 vicusta. == Historia == Isis et Serapiksen alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen alueella olleesta Isiksen ja Serapiksen temppelistä, joka sijaitsi Via Praenestinan varrella. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 12 pyhäkköä (aedicula), vuokrakasarmia (insula), 60 (tai 160) patriisitaloa (domus), 80 kylpylää (balneum), 17 viljavarastoa (horreum), 65 lähdekaivoa ja vesivarastoa (lacus) ja 16 leipomoa tai myllyä (pistrinum). pienoiskuva|”Sette Sale" -nimellä nykyisin tunnetut vesisäiliöt. Alueen merkittävimpiä rakennuksia ja muita kohteita olivat: * Castra Misenatium * Colosseum eli Flaviusten amfiteatteri (Amphitheatrum Flavium) * Domus aurea * Isiksen ja Serapiksen temppeli (Templum Isidis et Serapis) * Ludus magnus -gladiaattorikoulu * Livian portiikki (Porticus Liviae) * Schola quaestorum et caplatorum * ”Sette Sale" -nimellä nykyisin tunnetut vesisäiliöt * Tituksen kylpylät (Thermae Titi/Titianae) * Trajanuksen kylpylät (Thermae Trajani) == Lähteet == Luokka:Augustuksen Rooman alueet
Regio IV Templum Pacis

Regio IV Templum Pacis oli yksi antiikin Rooman kaupungin neljästätoista alueesta (regio). Se sijaitsi kaupungin keskiosissa Palatium-kukkulan pohjoispuolella, ja käsitti muun muassa Forum Romanumin itäosan ja pohjoispuolen sekä Suburan kaupunginosan. == Maantiede == Templum Paciksen alue käsitti Velian harjanteen, jota ei enää ole olemassa, sekä suuren osan Palatiumin, Esquilinuksen, Viminaliksen ja Quirinaliksen välisestä laaksosta lukuun ottamatta sen länsiosaa eli Forum Romanumin ydinaluetta. Alueeseen kuuluivat Sacra vian alkuosa aina Vestaalien talolle saakka, toisin sanoen Forumin itäosa, sekä Forumin pohjoislaidan rakennukset ja Rauhan temppeli, johon viitataan myös Vespasianuksen forumina. pienoiskuva|vasen|Maxentiuksen basilikan rauniot ja Forum Romanumin itäosaa. Alueen itäraja kaupungin keskustassa kulki läheltä Colosseumia, koska siihen kuului Meta sudans, joka sijaitsi hyvin lähellä amfiteatteria. Koillisessa alue ilmeisesti jatkui käsittäen Esquilinuksen pohjoisosan eli Cispiuksen, jonka jälkeen aluetta rajasi idässä Serviuksen muuri. Pohjoisrajana toimi Vicus patricius -katu Porta Viminalikselta lähes Suburaan saakka. Sitten raja kulki Suburan pohjoispuolelta, toisin sanoen kyseinen kaupunginosa jäi alueen sisälle, ja tämän jälkeen Rauhan temppelin ja Nervan forumin eli Forum transitoriumin välistä, vaikkakin toisaalta alueluetteloissa Nervan forumin sanotaan kuuluneen alueeseen. Niin kutsuttujen alueluetteloiden mukaan alueen ympärysmitta oli jalkaa eli noin 3,85 kilometriä. Alueeseen kuului kahdeksan vicusta. == Historia == Templum Paciksen alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen alueella olleesta Rauhan temppelistä. Templum Paciksen alue tuhoutui kokonaan Rooman palossa vuonna 64 jaa. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli kahdeksan pyhäkköä (aedicula), vuokrakasarmia (insula), 88 patriisitaloa (domus), 75 kylpylää (balneum), 18 viljavarastoa (horreum) ja 78 lähdekaivoa ja vesivarastoa (lacus). Alueen merkittävimpiä rakennuksia ja muita kohteita olivat: * Antoninuksen ja Faustinan temppeli (Templum Antonini et Faustinae) * Area Volcani * Basilica Aemilia eli Basilica Paul(l)i * Juppiter Statorin temppeli (Templum Jovis Statoris) * Maxentiuksen basilika (Basilica Maxentii) eli Konstantinuksen basilika (Basilica Constantini) * Meta sudans * Neron kolossi (Colossus Neronis) * Nervan forum eli Forum transitorium (?) * Rauhan temppeli (Templum Pacis) eli Vespasianuksen forum (Forum Vespasiani) * Sororium tigillum * Telluksen temppeli (Aedes Telluris) * Venuksen ja Rooman temppeli (Templum Veneris et Romae) * Vestaalien talo (Atrium Vestae) == Lähteet == Luokka:Augustuksen Rooman alueet
Regio V Esquiliae

Regio V Esquiliae oli yksi antiikin Rooman kaupungin neljästätoista alueesta (regio). Se käsitti osan Esquilinuksesta sekä Viminaliksen. == Maantiede == Esquiliaen alue sijaitsi kaupungin itäosassa ja käsitti Esquilinus-kukkulan pohjoisosan eli Cispiuksen, mutta ei sen suurempaa eteläosaa Oppiusta, joka kuului alueeseen Regio III Isis et Serapis. Se käsitti myös Viminalis- kukkulan, sekä laajan esikaupunkialueen, joka sijaitsi Serviuksen muurien itäpuolella. pienoiskuva|vasen|Gallienuksen riemukaari. Alueen rajoja Augustuksen aikana ei voida määrittää tarkasti kaikilta osin, mutta 300-luvulla sen länsiraja yhtyi Serviuksen muuriin Porta Viminalikselta Isiksen temppelin eteläpuolelle, josta se näytti jatkuvan suoraan Aurelianuksen muurin Porta Asinarialle. Sieltä se seurasi muuria Castra praetoriaan asti, paitsi Amphitheatrum castrensen ja Aqua Claudian välillä, missä se kaarsi ulospäin noin 200 metriä. Alueen pohjoisrajana oli katu Porta Viminaliksen ja Aurelianuksen muurissa Castra praetorian eteläpuolella olleen portin välillä. Luoteisrajana toimi Vicus patricius -katu. Alueen pohjoisosan osaa, joka sijaitsi Via Tiburtina vetuksen pohjoispuolella, ei luultavasti sisällytetty viidenteen alueeseen ennen Vespasianuksen aikaa. Niin kutsuttujen alueluetteloiden mukaan alueen ympärysmitta oli jalkaa eli noin 4,61 kilometriä. Alueeseen kuului 15 vicusta. == Historia == Esquiliaen alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen, joka tuli Esquilinus-kukkulasta. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 15 pyhäkköä (aedicula), vuokrakasarmia (insula), 180 patriisitaloa (domus), 75 kylpylää (balneum), 22 viljavarastoa (horreum) ja 74 lähdekaivoa ja vesivarastoa (lacus), sekä toisen vigiles-kohortin asemapaikka. pienoiskuva|Amphitheatrum castrense. Suuri osa alueesta oli puistoja ja puutarhoja (horti). Siellä oli myös useita kaupungin seitsemän akveduktin jakeluasemia, jotka saapuivat kaupunkiin Porta Praenestinasta. Tämän vuoksi Esquiliaehen viitataan nimityksellä aquosae (”vedekäs”).Propertius: Elegiat 4.8.1, 58. Alueen merkittävimpiä rakennuksia ja muita kohteita olivat: * Amphitheatrum castrense * Circus Varianus * Gallienuksen riemukaari (Arcus Gallieni) * Helenan kylpylät (Thermae Helenianae/Helenae) * Hercules Sullanus, patsas tai pyhäkkö * Maecenaan puutarhat (Horti Maecenatis) * Majanuksen puutarhat (Horti Majani) * ”Minerva Medican temppeli”, oikeammin nymfaion * Severus Alexanderin nymfaion (Nymphaeum divi Alexandri) * Spes vetuksen puutarhat (Horti Spei Veteris) == Lähteet == Luokka:Augustuksen Rooman alueet
Regio VI Alta semita

Regio VI Alta semita oli yksi antiikin Rooman kaupungin neljästätoista alueesta (regio). Se käsitti muun muassa Quirinalis-kukkulan. == Maantiede == Alta semitan alue sijaitsi kaupungin koillisosassa. Se käsitti Quirinalis- kukkulan ulottuen keisariforumeilta Serviuksen muurille Porta Viminaliksen ja Porta Collinan välille. Sitten se ulottui itään päin sulkien sisäänsä myös Castra praetorian alueen, ulottuen näin myöhemmälle Aurelianuksen muurille. Alueeseen kuului myös Viminalis ja Pinciuksen alarinne sekä näiden kukkuloiden väliset laaksot. Aurelianuksen muurin Porta Pincianalta alueen länsiraja kulki lähes suoraan etelään Trajanuksen forumille. Alueelle nimensä antanut Alta semita -katu seurasi Quirinaliksen harjannetta samoin kuin nykyinen Via Venti Settembre. Niin kutsuttujen alueluetteloiden mukaan alueen ympärysmitta oli jalkaa eli noin 4,65 kilometriä. Alueeseen kuului 17 vicusta. Alueen etelä- ja kaakkoispuolella sijaitsivat Regio IV Templum Pacis ja Regio V Esquiliae, ja länsipuolella Regio VII Via lata. == Historia == Alta semitan alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen alueella kulkeneesta Alta semita -kadusta. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 17 pyhäkköä (aedicula), vuokrakasarmia (insula), 146 patriisitaloa (domus), 75 kylpylää (balneum), 18 viljavarastoa (horreum) ja 73 lähdekaivoa ja vesivarastoa (lacus), sekä kolmannen vigiles-kohortin asemapaikka. Alueen merkittävimpiä rakennuksia ja muita kohteita olivat: * Capitolium vetus eli vanha Capitolium * Diocletianuksen kylpylät (Thermae Diocletiani) * Quirinuksen temppeli (Aedes Quirini) * Sallustiuksen talo ja puutarhat (Domus Sallusti, Horti Sallustiani) == Lähteet == Luokka:Augustuksen Rooman alueet
Regio VII Via lata

Regio VII Via lata oli yksi antiikin Rooman kaupungin neljästätoista alueesta (regio). Se käsitti alueen kaupungin pohjoisosassa sille nimen antaneen Via latan varrella. == Maantiede == Via latan alue sijaitsi kaupungin pohjoisosassa. Sen itäpuolella sijaitsi Quirinalis-kukkula ja pohjoispuolella Pincius-kukkula. Länsisivulla aluetta rajasi Via lata (nyk. Via del Corso) -katu, joka oli Via Flaminian eteläpää, ja etelässä Serviuksen muurin Quirinalis- ja Capitolium-kukkuloiden välinen osuus. Niin kutsuttujen alueluetteloiden mukaan alueen ympärysmitta oli tai jalkaa eli noin 3,94–4,65 kilometriä. Alueeseen kuului 15 vicusta. == Historia == Via latan alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen alueen länsilaidalla kulkeneesta Via lata -kadusta. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 15 pyhäkköä (aedicula), vuokrakasarmia (insula), 120 patriisitaloa (domus), 75 kylpylää (balneum), 25 viljavarastoa (horreum) ja 76 lähdekaivoa ja vesivarastoa (lacus), sekä ensimmäisen vigiles-kohortin asemapaikka. Koska alue oli Serviuksen muurien ulkopuolella, siellä sijaitsi paljon hautoja. Alueen merkittävimpiä rakennuksia ja muita kohteita olivat: * Arcus novus * Athenaeum (Athenaeum Hadriani) * Auringon temppeli (Templum Sol) * Bibuluksen hauta (Sepulcrum Bibuli) * Campus Agrippae * Forum suarium * Largianuksen puutarhat (Horti Largiani) * Luculluksen puutarhat (Horti Lucull(i)ani) * Porta Flaminia * Tiridatiksen ratsastajapatsas (Equus Tiridatis regis Armeniorum) * Vipsaniusten portiikki (Porticus Vipsania) == Lähteet == Luokka:Augustuksen Rooman alueet
Regio VIII Forum Romanum

Regio VIII Forum Romanum oli yksi antiikin Rooman kaupungin neljästätoista alueesta (regio). Se käsitti muun muassa Capitoliumin sekä alueelle nimen antaneen Forum Romanumin. == Maantiede == Forum Romanumin alue käsitti kaupungin keskusforumin Forum Romanumin lukuunottamatta sen pohjoislaidan rakennuksia. Siihen kuuluivat myös keisariforumit, Capitolium-kukkula sekä Capitoliumin ja Palatium-kukkulan välisen laakson pohjoisosa Velabrumin laidalle saakka. Niin kutsuttujen alueluetteloiden mukaan alueen ympärysmitta oli jalkaa eli noin 3,9 kilometriä. Alueeseen kuului 34 vicusta, joihin lukeutuivat muun muassa väkirikkaat Vicus jugarius ja Vicus Tuscus. == Historia == Forum Romanumin alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen Forum Romanumista. Alue oli Rooman merkittävin ja väkirikkain. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 34 pyhäkköä (aedicula), vuokrakasarmia (insula), 130 patriisitaloa (domus), 85 kylpylää (balneum), 18 viljavarastoa (horreum) ja 120 lähdekaivoa ja vesivarastoa (lacus), sekä kuudennen vigiles-kohortin asemapaikka. Alueella sijaitsivat monet Rooman keskeisimmistä ja tunnetuimmista rakennuksista. Luettelot niistä löytyvät seuraavista artikkeleista: * Capitolium * Forum Romanum * keisariforumit == Lähteet == Luokka:Augustuksen Rooman alueet
Regio IX Circus Flaminius

Regio IX Circus Flaminius oli yksi antiikin Rooman kaupungin neljästätoista alueesta (regio). Se käsitti muun muassa sille nimensä antaneen Circus Flaminiuksen ympäristön. == Maantiede == Circus Flaminiuksen alue käsitti koko alueen Serviuksen muurin, Via latan eli Via Flaminian eteläpään ja Tiberin välissä. Via lata rajasi sitä itäpuolelta ja Tiber länsipuolelta. Alueen eteläpuolella olivat Capitolium-kukkula ja Serviuksen muuri. Pohjoisessa alue vaikuttaa ulottuneen nykyisille Piazza Navonalle ja Piazza Colonnalle. Campus Martius luetaan usein Circus Flaminiuksen alueeseen, mutta joskus taas sen sanotaan jääneen kokonaan kaikkien neljäntoista alueen ulkopuolelle. Niin kutsuttujen alueluetteloiden mukaan alueen ympärysmitta oli jalkaa eli noin 9,6 kilometriä. Alueeseen kuului 35 vicusta. == Historia == Circus Flaminiuksen alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen sen alueella sijainneesta Circus Flaminiuksesta eli Flaminiuksen circuksesta. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 35 pyhäkköä (aedicula), vuokrakasarmia (insula), 140 patriisitaloa (domus), 63 kylpylää (balneum), 25 viljavarastoa (horreum) ja 120 lähdekaivoa ja vesivarastoa (lacus). Alueen merkittävimpiä rakennuksia ja muita kohteita olivat: * Agrippan kylpylät (Thermae Agrippae) * Balbuksen krypta (Crypta Balbi) * Balbuksen teatteri (Theatrum Balbi) * Ciconiae nixae * Circus Flaminius * Divorum-portiikki * Forum holitorium * Marcelluksen teatteri (Theatrum Marcelli) * Minuciuksen portiikki (Porticus Minucia) * Neptunuksen basilica (Basilica Neptuni) * Pantheon * Pompeiuksen teatteri (Theatrum Pompei) == Lähteet == Luokka:Augustuksen Rooman alueet
Regio X Palatium

Regio X Palatium oli yksi antiikin Rooman kaupungin neljästätoista alueesta (regio). Se käsitti sille nimen antaneen Palatium-kukkulan alueen. == Maantiede == Palatiumin alue käsitti Palatium-kukkulan ja sen alemmat rinteet. Alueen rajat olivat samat kuin Rooman ensimmäisessä Romuluksen nimiin laitetussa pomerium-rajanvedossa.Tacitus: Keisarillisen Rooman historia (Annales) 12.24. Niin kutsuttujen alueluetteloiden mukaan alueen ympärysmitta oli jalkaa eli noin 3,4 kilometriä. Alueeseen kuului 20 vicusta. == Historia == Palatiumin alueen perusti keisari Augustus uudistaessaan Rooman aluejaon vuonna 7 eaa. Siihen samoin kuin muihin alueisiin viitattiin alun perin vain numerolla. Myöhemmin se sai myös nimen Palatium-kukkulasta. Palatiumin alue tuhoutui kokonaan Rooman palossa vuonna 64 jaa. Aluejako oli käytössä vielä ainakin 300-luvulla, sillä se esiintyy tuon aikaisissa alueluetteloissa. Niiden mukaan sen aluehallintoa hoiti kaksi curatoria ja 48 magister vicorumia. == Rakennukset == Alueluetteloiden mukaan alueella oli 20 pyhäkköä (aedicula), vuokrakasarmia (insula), 89 patriisitaloa (domus), 44 kylpylää (balneum), 48 viljavarastoa (horreum) ja 89 lähdekaivoa ja vesivarastoa (lacus). pienoiskuva|Domitianuksen palatsin raunioita. Alueen merkittävimpiä rakennuksia ja muita kohteita olivat: * Apollo Palatinuksen temppeli (Aedes Apollinis Palatini) * Auguratorium eli auguurien käyttämä alue * Augustuksen talo (Domus Augusti) * Curiae veteres -pyhäkkö * Domitianuksen palatsi, johon kuuluivat Domus Augustana, Domus Flavia ja niin kutsuttu ”Domitianuksen hippodromi”, oikeammin puutarha * Elagabaluksen temppeli (Elagabalium) * Fortuna Respiciensin temppeli (Aedes Fortunae) * Juno Sospitan temppeli (Aedes Juno Sospita) * Juppiter Invictuksen temppeli (Aedes Iovis Invicti) eli Juppiterin Victorin temppeli (Aedes Iovis Invicti) * Lupercal-luola * Magna Materin temppeli eli Kybelen temppeli (Aedes Magna Mater) * Neron palatsi (Domus transitoria) * Romuluksen maja (Tugurium Romuli) * Septimius Severuksen palatsi (Domus Severiana) ja Septizodium * Tiberiuksen palatsi (Domus Tiberiana) * Victorian temppeli (Aedes Victoria) == Lähteet == Luokka:Augustuksen Rooman alueet